# Pau López i Sabata

Pau López i Sabata (Sant Esteve de Llémena, La Garrotxa, 13 de desembre de 1994), conegut simplement com a Pau, és un futbolista professional català que juga com a porter per al Girona Futbol Club, cedit per l'Olympique de Marsella.

## Trajectòria esportiva

Nascut a Sant Esteve de Llémena (Sant Aniol de Finestres), Pau va ingressar al planter del RCD Espanyol el 2007, amb 12 anys. Va debutar amb el RCD Espanyol B la temporada 2013–14 a segona B.
El 12 de juny de 2014 Pau va signar un nou contracte per quatre temporades amb els pericos, i va pujar al primer equip. Va jugar el seu primer partit com a professional el 17 de desembre, jugant com a titular en una victòria a casa per 1–0 contra el Deportivo Alavés a la Copa del Rei torneig en el qual jugaria tots els partits com a titular, i en què l'Espanyol va arribar a les semifinals per primer cop en nou anys.
El 30 d'agost de 2016 Pau va signar com a cedit pel Tottenham Hotspur FC de la Premier League, per un any, amb opció de compra. Els Spurs pagaren 600.000 euros per la cessió. L'operació va coincidir amb el fitxatge de Diego López per l'Espanyol. Al club anglès hi fou el tercer porter, rere Hugo Lloris i Michel Vorm i no va aconseguir de jugar-hi ni un partit.
Després del seu retorn al RCD Espanyol, Pau López es va consolidar en l'onze titular de l'entrenador Quique Sánchez Flores després de vuit jornades de Lliga, passant per davant de Diego López, dominador absolut de la posició la temporada anterior, i amb la confiança total del tècnic.

### Betis

El 4 de juliol de 2018, va signar un contracte de cinc anys amb el Reial Betis després d'acabar el seu contracte amb l'entitat blanc-i-blava. Amb els de Quique Setién es va perdre només cinc partits durant la seva única temporada, en què els andalusos acabaren en desena posició.

### AS Roma

López va fitxar per l'AS Roma amb un contracte per cinc anys, el 9 de juliol de 2019, per 23.5 milions de traspàs. Va debutar a la Serie A el 25 d'agost, en un empat 3–3 a casa contra el Genoa CFC.

## Referències

* ↑ «Pau López, cuatro años más y al primer equipo» (en castellà). Sport, 12-06-2014. [Consulta: 18 desembre 2014].
* ↑ «Pau López renova per quatre temporades». Web de l'Espanyol, 12-06-2014. Arxivat de l'original el 2014-07-14. [Consulta: 18 desembre 2014].
* ↑ «El Espanyol pasa sin forzar» (en castellà). Marca, 17-12-2014. [Consulta: 18 desembre 2014].
* ↑ «Atrapado en la jaula perica» (en castellà). Marca, 29-01-2015. [Consulta: 30 gener 2015].
* ↑ «Pau López, a Londres y Diego, a Barcelona». Marca. [Consulta: 31 agost 2016].
* ↑ James Benge. «Tottenham in talks with Espanyol over bringing Pau Lopez back to club, goalkeeper confirms». London Evening Standard, 08-06-2017. [Consulta: 17 juny 2017].
* ↑ «Pau se consolida y desafía la jerarquía de Diego López». Mundo Deportivo.
* ↑ «Pau López, nuevo jugador del Real Betis para las cinco próximas temporadas» (en castellà). Arxivat de l'original el 2018-07-08. [Consulta: 5 juliol 2018].
* ↑ «Pau López abandona el Betis» (en castellà). Sport, 07-07-2019 [Consulta: 18 agost 2019].
* ↑ «Pau Lopez completes Roma move». A.S. Roma, 09-07-2019. [Consulta: 11 juliol 2019].
* ↑ «Roma confirm signing of Betis goalkeeper Lopez in €23.5m deal». Goal, 10-07-2019. [Consulta: 11 juliol 2019].
* ↑ «Roma 3–3 Genoa: Season starts with frustrating draw». A.S. Roma, 25-08-2019. [Consulta: 20 octubre 2019].

## Enllaços externs

* Fitxa de Pau López i Sabata a FBDFutbol
* Fitxa de Pau López i Sabata a Soccerway